BG   BG 
 
 
 ЕВРОПЕЙСКА  
КОМИСИЯ   
Брюксел, 17.2.2022 г.  
COM(2022) 43 final  
 
ДОКЛАД НА КОМИСИЯТА ДО ЕВРОПЕЙСКИЯ ПАРЛАМЕНТ И СЪВЕТА  
Шестмесечен доклад относно изпълнението на операциите по финансиране  в 
рамките на NextGenerationEU съгласно член  12 от Решение за изпълнение C (2021) 
2502 на Комисията       
         
юни — декември 2021 година         
         
  
 
BG   BG  
Съдържание  
1. Въведение  ................................ ................................ ................................ ...................  2 
2. Основни резултати на програмата за финансиране NextGenerationEU  ................  2 
3. Създаване и изпълнение на стратегията за финансиране на NextGenerationEU  .. 6 
3.1 Структурирано планиране и съобщаване на намеренията за емитиране  .... 6 
3.2 Ефективна координация с националните и партньорските емитенти  .........  8 
3.3 Солидно управление на ликвидността за създаване на съответствие между 
входящите и изходящите парични потоци  ................................ ................................ .... 8 
3.4 Силна способност за изпълнение с цел извършване на отделни операции 
по финансиране  ................................ ................................ ................................ ...................  9 
3.5 Стабилни системи за управление и управление на риска  ...............................  9 
3.6 Подходящи за целта бекофис, платежни и счетоводни решения  .................  10 
3.7 Привлекателни заеми по линия на Механизма за възстановяване и 
устойчивост  ................................ ................................ ................................ .......................  10 
3.8 Ефективна комуникация и привличане на инвеститори  ..............................  11 
4. Заключение  ................................ ................................ ................................ ...............  12 
Приложение. Преглед на емисиите на облигации и съкровищни бонове  ........................  13 
 
 
 
1 Финансиране по линия на NextGenerationEU  
към 31 декември 2021  г. 
Заемане на средства в 
дългосрочен план   Заемане на средства в краткосрочен 
план  
Облигации на ЕС на стойност 71 
милиарда евро  
от които „зелени“ облигации на 
стойност 12 милиарда евро   25 милиарда евро, емитирани под 
формата на съкровищни бонове на ЕС с 
падеж от 3 и 6 месеца, от които 20 
милиарда евро все още не са погасени  
ОСНОВНИ ФАКТИ   ОСНОВНИ ФАКТИ  
• 5 синдикирания , 2 търга   
• Средни разходи за финансиране: 
0,14 % 
• Записване, надвишаващо между 7 и 
почти 14 пъти наличния обем   • 7 търга  
• Средна доходност: -0,78 % 
• Коефициент на покритие: 2,55 пъти  
 
Използване на приходите  
към 31 декември 2021  г.
 
ОСНОВНИ ФАКТИ  
• 20 държави членки получиха безвъзмездни средства и заеми по линия на МВУ(2) 
• Плащания в рамките на 6 дни от подписването на споразуменията за заем и финансиране  
(1) Наличен бюджет за „Хоризонт Европа“, фонда InvestEU , ReactEU , Механизма за гражданска защита на Съюза 
(RescEU ), Европейския земеделски фонд за развитие на селските райони (ЕЗФРСР) и Фонда за справедлив преход. 
Възможно е действителните плащания към крайните бенефициери да са по -ниски поради разлики във времето.  
(2) Плановете за възстановяване и устойчивост на 22 държави членки бяха одобрени до края на 2021  г., но една 
държа ва членка получи предварително финансиране през януари 2022  г., а една държава членка не поиска 
предварително финансиране.  
12 млрд. евро  „Зелени“   облигации  
6 млр д. евро  
10 млрд. евро  
20 млрд. евро  
11,5 млрд.  
евро 
11,5 млрд. 
евро 
10-годишен падеж  
20-годишен падеж  
30-годишен падеж  
7-годишен падеж  
5-годишен падеж  
15-годишен падеж  
13,5 млрд. 
евро 
 
11,5 млрд. 
евро 
11,5 млрд. 
евро 
8,5 млрд.  
евро 
5 млрд.  
евро 
 
Емитирани  
 
Непогасени  
С настъпил 
падеж  
3 месеца  
6 месеца  
Безвъзмездни средства по линия на Механизма за 
възстановяване и устойчивост за държавите — 
членки на ЕС  
Заеми по линия на Механизма за възстановяване и устойчивост за държавите — членки на ЕС  
46,4 млрд. евро  
 18,0 млрд. евро  
8,6 млрд.  
евро(1) 
Други програми  
в рамките на бюджета на ЕС  
 
2 1. Въведение  
NextGenerationEU представлява новаторска програма за финансиране, която може да 
мобилизира до 5  % от БВП на ЕС чрез заеман е на средства с цел финансиране на 
колективен и мощен отговор на ЕС на пандемията от COVID -19. NextGenerationEU е 
временен инструмент, в рамките на който Комисията може да набере до 800 милиарда 
евро между средата на 2021  г. и 2026  г. чрез емитиране на обл игации. Приходите от 
емитирането на облигации ще позволят на ЕС да преодолее непосредствените 
предизвикателства, свързани с възстановяването, но и да ускори екологичния преход и 
цифровизацията на икономиката на ЕС. Чрез емитирането на „зелени“ облигации по  
NextGenerationEU ще бъдат набрани до 250 милиарда евро. NextGenerationEU 
предполага годишно емитиране на облигации в размер на средно до около 150 
милиарда евро годишно между средата на 2021  г. и 2026  г., което ще превърне ЕС в 
един от най -големите емитен ти на деноминирани в евро дългови инструменти през 
следващите години.  
В настоящия доклад — първия шестмесечен доклад съгласно член  12 от Решение за 
изпълнение C(2021) 2502 на Комисията — се прави преглед на изпълнението на 
стратегията за финансиране на Nex tGenerationEU през периода юни —декември 2021  г. 
Докладът е съсредоточен единствено върху използвания процес за набиране и 
изплащане на финансовите средства за NextGenerationEU. В него не се прави оценка на 
начина, по който са използвани приходите, включите лно за екологосъобразни разходи, 
тъй като този въпрос ще бъде обхванат в отделни доклади, които ще бъдат изготвени в 
съответствие с регламентите за всеки инструмент, финансиран по линия на 
NextGenerationEU. Настоящият доклад е част от редовния информационе н поток към 
Европейския парламент и държавите членки относно изпълнението на тази 
широкомащабна и иновативна програма за финансиране. Операциите по финансиране 
по линия на NextGenerationEU се характеризират с прозрачност и отчетност.  
 
2. Основни резултати на програмата за финансиране NextGenerationEU  
През последните 12 месеца станахме свидетели на трансформация в позицията на 
Комисията на дълговите капиталови пазари. Преди стартирането на SURE1 и 
NextGenerationEU Комисията беше малък и нередовен емитент, набиращ ограничени 
суми (средно 2 —3 милиарда евро през периода 2015 —2019  г.) за финансиране на 
програми за отпускане на заеми като Европейския механизъм за финансово 
стабилизиране (ЕМФС) и макро финансовата помощ (МФП). През 2021  г. Комисията 
набра около 130  милиарда евро — над 50  милиарда евро за програмата SURE, 
71 милиарда евро за NextGenerationEU, от които 12  милиарда евро под формата на 
„зелени“ облигации, и 12  милиарда евро за други програми  за отпускане на заеми. Като 
част от програмата за финансиране NextGenerationEU Комисията постави също 
началото на програмата за съкровищни бонове на ЕС, чието салдо на краткосрочния 
дълг към 31  декември 2021  г. бе в размер на 20  милиарда евро. Комисията б ързо се 
                                                 
1 SURE е инструмент за временна подкрепа на разположение на държавите членки, които трябва да 
мобилизират значителни финансови средства, за да противодействат на отрицателните социално -
икономически последици от разпространението на коронавируса на територията си. Посредством 
този инструмент може да се отпусне финансова помощ  в размер до 100  милиарда евро под формата на 
заеми от ЕС за засегнатите държави членки, за да им се помогне да преодолеят внезапните 
увеличения на публичните разходи за поддържане на заетостта. Правното основание за SURE е: 
Регламент  (ЕС) 2020/672 на Съве та от 19  май 2020  г. за създаване на Европейски инструмент за 
временна подкрепа с цел смекчаване на рисковете от безработица при извънредни обстоятелства 
(SURE) вследствие на избухването на COVID -19 (ОВ L  159, 20.5.2020  г., стр.  1). 
 
3 превърна в един от най -големите емитенти на нови дългови инструменти в евро, както 
и в най -големия емитент на „зеле ни“ облигации в световен мащаб.  
Всички операции по линия на NextGenerationEU бяха изключително търсени от страна на 
инвеститорите и бяха сключени при благоприятни условия за бюджета на ЕС и държавите 
членки. Средните разходи за финансиране за всички емисии по линия на NextGenerationEU, 
осъществени през 2021  г., възлизат на 0,14  % за облигации със срок на падеж от 5 —30 
години. Условията  бяха благоприятни в сравнение с постигнатите от основните държави от 
еврозоната, ползващи се с висок рейтинг. Ползите от тези привлекателни условия за 
финансиране се прехвърлят на бюджета на ЕС или на държавите членки, които получават 
заеми по линия на Ме ханизма за възстановяване и устойчивост (МВУ).  
Способността на Комисията да набира средства при тези благоприятни условия се 
укрепва от постоянното емитиране на големи количества облигации по линия на 
NextGenerationEU с широк спектър от срокове до падежа. Тези характеристики на 
емисиите позволяват увеличаване на ликвидността на вторичните пазари на облигации 
по линия на NextGenerationEU, което улеснява инвеститорите да купуват и продават 
тези облигации. Това прави търговията с облигации по линия на NextGene rationEU все 
по-привлекателна за инвеститорите, което от своя страна води до по -добро 
ценообразуване на емисиите по NextGenerationEU. Ликвидността на облигациите по 
линия на NextGenerationEU се доближава до равнищата на основните държави от 
еврозоната, изм ерени чрез стандартни показатели2. 
Първото синдикиране бе осъществена на 15  юни 2021  г., две седмици след влизането в 
сила на Решението за собствените ресурси3, като бързо беше последвана от още две 
операции. Незабавното и широкомащабно активиране на прогр амата за финансиране 
през лятото на 2021  г. позволи на Комисията да извърши всички плащания по линия на 
плана за възстановяването на Европа към държавите членки4 и към бюджета 
непосредствено след възникването на задълженията за плащане. Към 31  декември 
2021 г. отпуснатите от Комисията средства на 20 държави членки по линия на МВУ 
бяха в размер на 64,3  милиарда евро: 46,4  милиарда евро под формата на безвъзмездни 
средства, 18  милиарда евро под формата на заеми. Всички плащания бяха извършени в 
рамките на шес т работни дни след подписването на споразуменията за заем и 
финансиране. Това своевременно и ефикасно отпускане на средствата беше улеснено от 
Европейската централна банка, която държи централните сметки на NextGenerationEU. 
В допълнение към сумите, прехвъ рлени към МВУ, над 8,6  милиарда евро бяха 
прехвърлени от пула от финансиране по NextGenerationEU към бюджета на ЕС, за да се 
осигурят допълнителни средства за финансирани по линия на NextGenerationEU 
програми като „Хоризонт Европа“, фонда InvestEU, ReactEU , Механизма за гражданска 
защита на Съюза (RescEU), Европейския земеделски фонд за развитие на селските 
райони (ЕЗФРСР) и Фонда за справедлив преход.  
Способността на Комисията да увеличи толкова бързо емитирането на облигации се 
дължи до голяма степен на с илното и убедително послание във връзка с плана за 
възстановяването на Европа. Готовността на всички държави членки — чрез приноса си 
към бъдещите бюджети на ЕС — да застанат зад програмата за финансиране 
                                                 
2 През второто и третот о тримесечие на 2021  г. месечният оборот на вторичния пазар е възлизал на 
15 % от дълговото салдо на NGEU. Това съотношение е сравнимо с отчетения на най -ликвидните 
пазари на държавни облигации в евро.  
3 Решение  (ЕС, Евратом)  2020/2053 на Съвета от 14  декември 2020  г. относно системата на собствените ресурси 
на Европейския съюз и за отмяна на Решение  2014/335/ЕС, Евратом (ОВ L  424, 15.12.2020  г., стр.  1). 
4 Това направи възможно 20 държави членки да получат предварително финансиране от предвидените 
за тях б езвъзмездни средства, 5 държави членки получиха предварително финансиране от своите 
заеми, а на Испания бе преведен първият транш от безвъзмездни средства.  
 
4 NextGenerationEU беше най -мощният възможен израз на  солидарността и амбицията на 
Съюза в отговор на кризата. Това категорично политическо сближаване, допълнено от 
силния кредитен рейтинг на ЕС, изигра решаваща роля за убеждаването на 
европейските и международните инвеститори в присъщата стабилност на този нов дълг 
по NextGenerationEU.  
Изпълнението на програма за емитиране на облигации от този мащаб наложи също така 
Комисията да изгради почти от нулата нов механизъм за финансиране, който позволява 
редовно да се осъществяват големи по обем операции. Въпреки ч е седемте големи 
операции по SURE (чиито общи емисии бяха в размер на 90  милиарда евро) осигуриха 
ценен тренинг, NextGenerationEU изискваше по -структуриран и траен капацитет. 
Планът за тази стратегия беше определен в Съобщение5 и в набор от решения, приети  
на 14  април 2021  г., които положиха основите на програмата за финансиране 
NextGenerationEU. Пиктограмата по -долу припомня основните етапи от изграждането 
на капацитета на Комисията да осъществява диверсифицирана стратегия за 
финансиране, като следва прила гания от държавите подход.  
                                                 
5 Съобщение COM(2021)250 относно нова стратегия за финансиране на NextGenerationEU 
(публикувано на  14 април 2021  г.). Вж. com2021_250_en_act_part1_v3.pdf (europa.eu) . 
 
5 Фигура  1: Ключови стъпки при създаването на операциите по финансиране по 
линия на NextGenerationEU (NGEU)  
 
 
 
 
 
 
 
 
 
 
 
Постигането на тези етапни цели изискваше редица ключови предпоставки, 
включително:  
1. Надеждното прогнозиране на нуждите от плащания по линия на МВУ като 
отправна точка за стабилното планиране на емисиите на облигации;  
2. Създаването на мрежата от първични дилъри през май 2021  г., за да се улесни 
ефективното осъществяване на търговете и на синдикиранията и да се подкрепи 
ликвидността на облигациите по линия на NextGenerationEU на вторичния пазар. 
До края на 2021  г. в мрежата бяха допуснати 42 банки и инвестиционни 
посредници, установени в 12 различни държави ч ленки6. Това включва всички 
основни участници, които се занимават активно с емитирането на държавни 
дългови инструменти, както и на дългови инструменти на държавните и 
наднационалните органи и агенциите (SSA). Тази общоевропейска мрежа от 
първични дилъри п озволява на ЕС да предлага облигации и съкровищни бонове на 
ЕС на възможно най -широка инвеститорска база — в рамките на ЕС и извън него;  
3. Пускането през септември 2021  г. на специална тръжна платформа за търгове за 
съкровищни бонове и облигации на ЕС, която  използва системата TELSAT на 
Banque de France. Търговете са икономически ефективен начин за емитиране на 
дългови инструменти под формата на съкровищни бонове и облигации на ЕС;  
4. Създаването на стабилна рамка за управление с цел осъществяване на надзор на 
постоянното изпълнение на операциите по финансиране по начин, чрез който 
основните рискове се свеждат до минимум и се гарантира пълна прозрачност и 
отчетност. Планът за операциите по финансиране по линия на 
                                                 
6 Впоследствие бе допусната и 43 -та институция. Най -новият списък може да бъде намерен на уебсайта 
на Комисията: Мрежа от първични дилъри  | Европейска комисия (europa.eu) . 
1 юни  
Публикуване 
на първия 
план за 
финансиране  
1 юни  
Приемане на 
годишното 
решение за 
заемане на 
средства  
14 апри л 
Приемане на 
диверсифицираната 
стратегия  за 
финансиране  
15 юни  
Учредително 
емитиране по 
линия на NGEU 
(20 млрд. евро)  
31 май  
Стартиране 
на мрежата 
от първични 
дилъри  
1 септември  
Встъпване в 
длъжност на 
главния отговорник 
по управление на 
риска  
7 септември  
Публикуване 
на рамката 
за „зелени“ 
облигации  
15 септември  
Учредително 
емитиране на 
съкровищни 
бонове на ЕС  
12 октомври  
Учредително 
емитиране на 
„зелени“ 
облигации (12 
млрд. евро)  
 
6 NextGenerationEU, определен в Решението за управле ние от април 2021  г.7, 
отрежда централно място на идентифицирането и смекчаването на рисковете. 
Назначен е главен отговорник по управление на риска (ГОУР), който встъпи в 
длъжност на 1  септември 2021  г., като задачата му е да упражнява независим 
надзор по отношение на всички аспекти на програмата за финансиране 
NextGenerationEU въз основа на политиката на високо равнище по отношение на 
риска и съответствието във връзка с NextGenerationEU, приета през декември 
2021  г. При прилагането на тази политика главния т отговорник по управление 
на риска се подпомага от комитета по риска и съответствието, чието първо 
заседание беше проведено през декември 2021  г.; 
5. Публикуването през септември 2021  г. на рамката за „зелени“ облигации по 
NextGenerationEU. Рамката е основан а на Регламента за МВУ8 и също така включва 
множество аспекти на стандарта и таксономията на ЕС за „зелени“ облигации, като 
в нея са определени девет широки категории допустими разходи: енергия от 
възобновяеми източници, цифрови технологии за екологичния п реход, енергийна 
ефективност, чист транспорт, адаптиране към изменението на климата, води, 
отпадъци, биологично разнообразие, както и научни изследвания и иновации в 
подкрепа на екологичния преход. Беше извършен преглед на рамката от втора 
страна, която пр едостави становища. Първото емитиране на „зелени“ облигации бе 
извършено на 12 октомври 2021  г., като бяха набрани 12 милиарда евро, 
предназначени изключително за зелени и устойчиви инвестиции в целия ЕС. 
„Зелените“ облигации от учредителната емисия бяха п резаписани повече от 
11 пъти, привлякоха интереса на широк кръг инвеститори и до момента остават 
най-голямата емисия на „зелени“ облигации в света.  
 
3. Създаване и изпълнение на стратегията за финансиране на NextGenerationEU  
В този раздел от доклада се разгле жда напредъкът по развитието на осемте стълба във 
връзка с капацитета, определени в посоченото по -горе съобщение от 14  април 2021  г. 
като критични за успешното изпълнение на настоящата програма за финансиране.  
3.1 Структурирано планиране и съобщаване на на меренията за емитиране  
Програмата за финансиране NextGenerationEU се основава на структуриран подход към 
планирането на дейностите по емитиране на годишни и 6 -месечни цикли. В основата на 
това планиране е залегнало предоставянето на подробна информация отн осно нуждите 
от плащания по плана за възстановяване, които се актуализират редовно.  
Този цикъл започва с годишно решение за заемане на средства, в което се определя 
горната граница за размера на емитираните облигации и дълговото салдо в рамките на 
програма та за съкровищни бонове на ЕС. Тези ключови измерения осигуряват твърда 
основа за Комисията, когато организира операциите по заемане на средства. Годишното 
решение за заемане на средства за 2021  г. позволи на Комисията през 2021  г. да 
емитира дългосрочно ф инансиране с максимален размер до 125  милиарда евро и 
краткосрочно финансиране с максимално дългово салдо до 60  милиарда евро.  
                                                 
7 Решение за изпълнение на Комисията от 14  април 2021  г. за установяване на необходимите условия за 
админис триране на операциите по получаване на заеми съгласно Решение  (ЕС, Евратом)  2020/2053 на 
Съвета и за операциите по предоставянето на средства за заеми, отпускани в съответствие с член  15 
от Регламент  (ЕС)  2021/241 на Европейския парламент и на Съвета; C/20 21/2502  final.  
8 Всички разходи трябва да спазват принципа за ненанасяне на значителни вреди по отношение на 
други екологични цели. За тази цел в споразуменията за заем и финансиране държавите членки се 
съгласяват редовно да докладват за разходите, свързан и със зелени инвестиции.  
 
 
7 След това Комисията изготвя план за финансиране, за да определи графика на 
емитиране и основните финансови параметри на предстоящ ите сделки. Тази 
информация се съобщава публично, тъй като инвеститорите се нуждаят от нея, за да се 
подготвят за отпускането на средства за операциите на Комисията, като по този начин 
се улеснява успешното усвояване на емисиите по линия на NextGenerationE U на по -
ниска цена. В първия план за финансиране по линия на NextGenerationEU беше 
определена цел за облигации на ЕС в размер на 80  милиарда евро.  
Комисията прие своето годишно решение за заемане на средства9 и публикува първия 
си план за финансиране10 в деня, в който влезе в сила Решението за собствените 
ресурси — 1 юни 2021  г. 
Налице е известна несигурност по отношение на точния график и сумите, свързани с 
плащанията към държавите членки по линия на МВУ, които представляват 90  % от 
плащанията по NextGenerationEU. Когато действителните нужди от плащания се 
отклоняват от първоначалните прогнози, може да се наложи преразглеждане на плана 
за финансиране. През ноември 2021  г. беше извършено такова преразглеждане на плана 
за финансиране за втората полов ина на  2021  г., като целта за финансиране беше 
коригирана леко надолу, за да отрази актуализираната оценка на нуждите от плащания 
по линия на инструмента за възстановяване NextGenerationEU11. Въз основа на тази 
преразгледана цел през 2021  г. Комисията емити ра облигации в размер на 
70,992  милиарда евро. В приложението към настоящия доклад са посочени всички 
осигурени през 2021  г. емисии на облигации и съкровищни бонове по линия на 
NextGenerationEU.  
На 14  декември 2021  г. Комисията публикува годишното решение за заемане на 
средства за 2022  г.12, плана за финансиране и графика за емитиране за периода от 
януари до края на юни 2022  г.13 Годишното решение за заемане на средства за 2022  г. 
позволява на Комисията през 2022  г. да емитира дългосрочно финансиране с 
максим ален размер до 140  милиарда евро и краткосрочно финансиране с максимално 
дългово салдо до 60  милиарда евро. Планът за финансиране за първата половина на 
2022  г. предвижда между януари и юни 2022  г. да бъдат емитирани дългосрочни 
облигации на ЕС в размер на  50 милиарда евро, които да бъдат допълнени от 
краткосрочни съкровищни бонове на ЕС. Планът за финансиране за първата половина 
на 2022  г. беше приет след преглед от страна на главния отговорник по управление на 
риска.  
При планирането на емисиите по линия н а NextGenerationEU се взема предвид и 
дългосрочната перспектива, която е необходима, за да се позволи равномерно и 
постепенно погасяване на дълга с настъпването на падежа му. В съответствие с 
изискванията на Решението за собствените ресурси Комисията плани ра падежите на 
своите емисии и свързаните с тях погасявания по начин, който осигурява равномерно и 
предвидимо намаляване на задълженията по NextGenerationEU през периода до 2058  г. 
  
                                                 
9 Решение за изпълнение на Комисията от 1  юни 2021  г. за установяване на рамката за операциите по 
заемане на средства и управление на дълга по линия на NextGenerationEU за 2021  г., C/2021/3991  final.  
10 factsheet_funding_plan_jan -jun-2022.pdf (europa.eu) . 
11 factsheet_funding_plan_v7.pdf (europa.eu) . 
12 Решение за изпълнение на Комисията от 14  декември 2021  г. за установяване на рамката за 
операциите по заемане на средства и управление на дълга по линия на NextGenera tionEU за 2022  г., 
C/2021/9336  final. 
13 factsheet_funding_plan_jan -jun-2022.pdf (europa.eu) . 
 
 
8 3.2 Ефективна координация с националните и партньорските емитенти  
Публику ването на 6 -месечните планове за финансиране, включително на графика за 
емитиране, е важен инструмент за координация с наднационалните и националните 
служби за управление на дълга, които също управляват мащабни програми за 
емитиране, за да отговорят на нуж дите си от финансиране.  
Освен това Комисията няколкократно предостави информация на Комисията по 
бюджети към Европейския парламент и на Икономическия и финансов комитет 
относно операциите по финансиране по линия на NextGenerationEU. Тя участва в 
заседаният а на подкомитета по пазарите на ЕС за държавни дългови инструменти 
(ESDM) към Икономическия и финансов комитет, като изпълнението на програмата за 
финансиране NextGenerationEU е редовна точка от дневния ред на тези заседания.  
3.3 Солидно управление на лик видността за създаване на съответствие между 
входящите и изходящите парични потоци  
Ключов ориентир за успеха на NextGenerationEU е възможността по линия на 
програмата да се изплащат всички суми в момента, в който възникне задължение за 
плащане (или погасяв ане), и да се избягва необходимостта от набиране на средства при 
неподходящи пазарни условия. В това отношение от решаващо значение е 
проактивният подход към управлението на ликвидността и способността за набиране на 
средства при привлекателни условия в кр атък срок.  
От началото на операциите по финансиране Комисията поддържа в наличност 
пруденциален паричен буфер с променлив размер като важна предпазна мярка срещу 
недостиг на ликвидност, който би могъл да попречи на Комисията да изпълни 
своевременно искания та за плащане. За да управлява тези ликвидни наличности, през 
2021  г. Комисията създаде сметка в ЕЦБ, така че тези парични средства в брой, които 
са от критично значение, да не са изложени на риск от контрагента.  
Този ликвиден буфер беше подкрепен от изпол зването на пълния набор от инструменти 
в рамките на диверсифицираната стратегия за финансиране, които осигуряват на 
Комисията необходимата гъвкавост за създаване на съответствие между входящите и 
изходящите парични потоци. През юли/август 2021  г. това вклю чваше използването на 
кредитни линии. Тези кредитни линии позволиха на Комисията да изпълни всички 
искания за плащане от държавите членки във връзка с предварителното финансиране на 
техните планове за възстановяване и устойчивост през лятото, като същеврем енно беше 
избегнато свръхпредлагането на облигации на нисколиквиден пазар. Набраните суми 
чрез тези кредитни линии вече са напълно погасени.  
От септември 2021  г. насам Комисията е в състояние да използва програмата за 
съкровищни бонове на ЕС за набиране на  ликвидни средства при конкурентни условия. 
Между 15  септември и 31  декември 2021  г. Комисията организира седем търга за 
съкровищни бонове на ЕС, като набра 25  милиарда евро чрез 3 -месечни и 6 -месечни 
съкровищни бонове на ЕС, от които падежът на 5  милиарда  евро настъпи през 
декември 2021  г. Среднопретеглената доходност, получена от търговете, беше -0,78 %, 
а средният коефициент на покритие (който представлява необходимото количество в 
сравнение с предлаганото на търг количество) беше 2,55 пъти. И двата пока зателя 
сочат, че е налице голямо търсене от страна на първичните дилъри в нашата мрежа, 
както и че се осъществяват силни краткосрочни операции по финансиране.  
С помощта на тези средства за управление на ликвидността Комисията успя да изпълни 
всички искания  за плащане в срок от шест дни.  
 
9 3.4 Силна способност за изпълнение с цел извършване на отделни операции по 
финансиране  
Комисията укрепи капацитета си за изпълнение във връзка с финансирането, което ѝ 
даде възможност да използва съчетание от различни форма ти за операциите в отговор 
на нуждите от финансиране по линия на NextGenerationEU: през първите шест месеца 
Комисията осъществи пет синдикирани операции, проведе два търга за облигации и 
седем търга за съкровищни бонове и прибягна до нови емисии, т.нар. „п родължаващи 
емисии“ и кредитни линии.  
Двата най -важни елемента на този повишен капацитет бяха следните:  
а) Създаване на общоевропейска мрежа от първични дилъри  
След отправянето на покана за изразяване на интерес14, на 31  май 2021  г. Комисията 
публикува списък с 39 банки и инвестиционни посредници, които са успешно допуснати в 
нейната мрежа от първични дилъри. Периодично се дава възможност за включване в 
мрежата на членове на национални или други мрежи от първични дилъри в ЕС. Към 
31 декември 2021  г. Коми сията разполага с 42 банки и инвестиционни посредници като 
първични дилъри от ЕС, разположени в 12 държави членки и прилагащи различни бизнес 
модели, включително всички основни участници в емитирането на държавни и SSA 
дългови инструменти, като извършва оп ерации в целия свят.  
Комисията поддържа диалог с първичните дилъри (включително чрез структурирана 
обратна информация). Тя също така гарантира, че подборът на първични дилъри за 
синдикиранията се основава на стриктно прилагане на количествени и качествени 
критерии, допълнено от прилагането на ротационен фактор, за да се гарантира, че 
мандатите не се предоставят винаги на едни и същи банки.  
б) Създаване на най -съвременна тръжна платформа  
През 2021  г. с подкрепата на Banque de France Комисията създаде тръжна  платформа за 
съкровищни бонове и облигации на ЕС. Първичните дилъри бяха свързани към 
системата TELSAT на Banque de France през лятото на 2021  г., което позволи на 
Комисията да стартира първия търг за съкровищни бонове на ЕС на 15  септември 
2021  г. и първ ия търг за облигации на 27  септември 2021  г. 
Тръжната платформа позволи на Комисията да установи редовна програма от търгове 
паралелно с нейните синдикирания.  
Между 15  септември и 31  декември 2021  г. Комисията организира седем търга за 
съкровищни бонове н а ЕС, като набра 25  милиарда евро чрез 3 -месечни и 6 -месечни 
съкровищни бонове на ЕС, от които падежът на 5  милиарда евро настъпи през декември 
2021  г. Освен това Комисията набра 5  милиарда евро чрез два търга за облигации.  
3.5 Стабилни системи за управлен ие и управление на риска  
Комисията създаде ясна и стабилна рамка за управление, за да бъдат структурирани 
основните процеси по вземане на решения (например годишно решение за заемане на 
средства), условията за изпълнение (план за финансиране) и капацитетът  (например 
синдикирани операции и търгове) на операциите по финансиране, както и за да се 
гарантира надежден и независим надзор. Всички те бяха коментирани по -горе.  
                                                 
14 Решение (EC, Евратом) 2021/625 на Комисията от 14  април 2021  г. за създаване на мрежа от първични 
дилъри и определяне на критериите за допустимост на кандидатите за мандати на водещ или 
съвместно водещ мениджър на синдикирани операции за целите на дейностите по заемане  на средства 
от Комисията от името на Съюза и на Европейската общност за атомна енергия.  
 
10 Необходимостта от идентифициране, свеждане до минимум и управление на оставащия риск 
е вгра дена във всеки възлов оперативен процес от програмата за финансиране 
NextGenerationEU. Прибягването до диверсифицирана стратегия за финансиране само по 
себе си е средство за смекчаване на рисковете от невъзможност да се осигури своевременно 
или при разумни  условия необходимото финансиране за нуждите на плана за 
възстановяване. За да се гарантира постоянният и силен акцент върху свеждането до 
минимум на риска, Комисията назначи главен отговорник по управление на риска (ГОУР) и 
отговорник по съответствието, с ъздаде комитет по риска и съответствието, който подпомага 
ГОУР, и прие политика на високо равнище по отношение на риска и съответствието.  
Комисията назначи ГОУР през юни 2021  г., като той встъпи в длъжност на 1  септември 
2021  г. ГОУР изготви политика на високо равнище по отношение на риска и 
съответствието, която беше подкрепена от комитета по риска и съответствието и 
одобрена от комисаря по въпросите на бюджета и администрацията Йоханес Хан на 
1 декември 2021  г. Тази политика включва подходяща рамка за у правление на риска и 
съответствието, насочена към осъществяването на надзор по отношение на въпроси във 
връзка с риска и съответствието, произтичащи от изпълнението на операциите по 
заемане на средства, управлението на дълга и отпускането на заеми в рамкит е на 
NextGenerationEU, и предвижда подходящи мерки за смекчаване на риска и процедури 
за мониторинг. ГОУР гарантира, че политиката се прилага по всеобхватен и 
последователен начин, и докладва ежегодно на Комисията за изпълнението ѝ.  
3.6 Подходящи за целта бекофис, платежни и счетоводни решения  
Комисията укрепи своите функции във връзка с осигуряването на бекофис и 
счетоводни решения, за да гарантира ефективното изпълнение, възможността за 
одитиране и отчетността на всички операции. По -конкретно:  
- Комисията а даптира своята система за своевременно регистриране и 
осчетоводяване на операциите, така че всички операции по заемане на средства 
и отпускане на заеми да се регистрират правилно в системата от началото на 
операциите по финансиране по линия на NextGenerati onEU през юни 2021  г.  
- Заедно с ЕЦБ Комисията включи данните на държавите членки в платежните 
системи, които подложи на изпитване заедно с държавите членки, така че всички 
плащания към тях да могат да бъдат обработвани сигурно, бързо и по всяко време.  
- На 4 юни 2021  г. Комисията актуализира Програмата за емитиране на дългови 
инструменти (DIP) на ЕС и Евратом с цел, наред с другото, да бъдат включени търговете.  
- Заедно със своя агент по емитирането Комисията създаде нови процедури за 
търгове, в резултат на ко ето всички първични операции бяха обработени 
безпроблемно на датата на сетълмента.  
- Комисията подготви системата за осчетоводяване, така че финансовите отчети 
да могат да бъдат изготвяни правилно и да могат да бъдат одитирани 
своевременно от външния одитор.  
3.7 Привлекателни заеми по линия на Механизма за възстановяване и 
устойчивост  
В рамките на NextGenerationEU Комисията е оправомощена да емитира до 
385 милиарда евро за финансиране на заеми по линия на МВУ, отпускани на държавите 
членки. До края на 2021  г. почти 40  % от общия пакет от заеми по линия на МВУ бяха 
отпуснати на шест държави членки15, чиито заявления за заеми бяха одобрени. 
Държавите членки могат да отправят искания за подкрепа под формата на заеми до 
31 август 2023  г.  
                                                 
15 Гърция, Италия, Кипър, Португалия, Румъния и Словения.  
 
11 Предлаганите услови я по тези заеми бяха изключително изгодни благодарение на 
емисиите с висок рейтинг на ЕС и голямото търсене от страна на инвеститорите (като 
синдикираните облигации бяха презаписани между 7 и почти 14 пъти). Останалите 
условия, при които се отпускат средст ва на заемащите държави членки, също са 
предназначени да превърнат заемите в привлекателен източник на държавно 
финансиране. Държавите членки ще извършват постепенно погасяване, което започва 
след гратисен период от 10 години, като по този начин ще могат д а се възползват от 
растежа в резултат на реформите и инвестициите, преди да започнат изплащането на 
заемите. След първоначалния гратисен период държавите членки ще изплащат годишно 
5 % от отпуснатите суми. С това удължаване на изплащането във времето ще се  
избегнат пикови периоди на погасяване както за бюджета на ЕС, така и за държавите 
членки. Този подход към структурирането на заемите ще се прилага по еднакъв начин 
за всички държави членки, които получават заеми.  
През юли 2021  г. Комисията публикува Реше ние16, в което се посочва по какъв начин 
извършените разходи във връзка с пула от финансиране по NextGenerationEU се 
разпределят между държавите членки, получаващи заеми по линия на МВУ, и бюджета 
на ЕС. Съответните разходи се разпределят между заемащите ср едства държави членки 
и бюджета на ЕС въз основа на относителния им дял от получената финансова 
подкрепа. Тази методика за разпределяне на разходите и нейното прилагане ще 
гарантират обективна, справедлива и ясно документирана основа за изчисляване и 
разпр еделяне на съответния дял от всички разходи между бюджета на ЕС или 
държавите членки, получаващи заеми по линия на МВУ.  
3.8 Ефективна комуникация и привличане на инвеститори  
След началото на операциите по финансиране по линия на NextGenerationEU 
Комисията разработи всеобхватна стратегия за отношенията с инвеститорите и редица 
инструменти за свързване с инвеститорската си база:  
- В деня, в който представи своята диверсифицирана стратегия за финансиране, 
Комисията стартира всеобхватен уебсайт17, за да информира всички заинтересовани 
страни, широката общественост и инвеститорите за своите операции по финансиране.  
- Комисията започна да издава информационни бюлетини, озаглавени „Заемане на 
средства от ЕС за възстановяване“, които ѝ позволяват да осъществява редовна и  
прозрачна комуникация с инвеститорската общност. Първите две издания на 
информационния бюлетин са достъпни онлайн в уебсайта „ЕС като 
заемополучател“, а абонаментът е достъпен за всички заинтересовани страни.  
- Комисията се обърна активно към инвеститорите по целия свят чрез 
структурирани посещения („промоционални обиколки“), организира глобални 
покани за инвеститори през юни и септември 2021  г. и проведе три заседания на 
мрежата от първични дилъри.  
- Комисията поддържа собствената си страница в системата „Blo omberg 
Terminal“, където предлага на инвестиционната общност информация в реално 
време за своите търгове.  
- За да информира широката общественост за своята работа, Комисията редовно 
подготвя и разпространява материали за пресата, които винаги са достъпни 
онлайн на нейния уебсайт, и предоставя информация в реално време чрез 
социалните медии — Twitter, LinkedIn. К омисар Йоханес Хан и експерти на 
                                                 
16 Решение за изпълнение (EC) 2021/1095 на Комисията от 2  юли 2021  г. за установяване на методиката 
за разпределяне на разходите, свързани с операциите по заемане на средства и управление на дълга по 
линия на NextGenerationEU C/2021/4864.  
17 ЕС като заемополучател — отношения с инвеститорите |  Европейска комисия (europa.eu) . 
 
12 Европейската комисия редовно говориха пред представители на медиите с цел 
предоставяне на допълнителна информация.  
- С помощта на Европейската инвестиционна банка (ЕИБ) понастоящем 
Комисията създава база данни за отношенията  с инвеститорите, която ще 
помогне на Комисията да управлява по структуриран начин отношенията си с 
инвеститорите чрез активно наблюдение на поведението на инвеститорите и 
тенденциите при тях, така че да се определят необходимите действия за 
достигане до п азара и инвеститорите, както и да се изготвят статистически 
данни за целите на управлението и комуникацията.  
4. Заключение  
През последните 12 месеца от малък емитент, набиращ средства за финансиране на 
относително малки програми за отпускане на заеми като Евр опейския механизъм за 
финансово стабилизиране (ЕМФС) и макрофинансовата помощ (МФП), Комисията се 
превърна в един от най -големите емитенти в евро. През 2021  г. тя емитира 
130 милиарда евро (71  милиарда евро за NextGenerationEU) и може да емитира около 
150 милиарда евро годишно през периода 2021 —2026  г. 
Цялата инфраструктура и всички процеси, необходими за осъществяването на тази 
широкомащабна програма за финансиране, бяха въведени в рекордно кратък срок. Това 
позволи финансирането по линия на NextGeneration EU да започне на 15  юни 2021  г., 
две седмици след като бяха изпълнени всички правни изисквания за стартирането на 
тази програма за заемане на средства. Всички дължими към бюджета на ЕС или към 
държавите членки суми бяха изплатени в рамките на шест работни дни след 
приключването на формалностите. Не бяха констатирани никакви закъснения. Всички 
операции по NextGenerationEU бяха извършени правилно от техническа гледна точка и 
бяха обект на изключително силна подкрепа на пазара (книгите за поръчки бяха 
презапис ани 7 —14 пъти). Операциите  бяха приключени при благоприятни условия 
(разходите за финансиране на операциите през 2021  г. бяха средно 0,14  %), а 
облигациите на ЕС понастоящем се търгуват наравно с тези на основните държави от 
еврозоната (а не с облигациите на други емитенти на SSA).  
Тези резултати представляват изключително окуражаващо начало за програмата 
NextGenerationEU. Приоритетът за следващите години ще бъде да се надгражда върху 
това добро начало и да се постигне трайно високо равнище на изпълнение п о 
отношение на всички операции.  
В заключение, NextGenerationEU осигурява на ЕС мощен инструмент, с който да 
финансира възстановяването и да излезе от кризата като по -устойчив, по -справедлив и 
по-екологосъобразен съюз. Този инструмент също така засили между народната роля на 
еврото, допринесе за развитието на европейските дългови капиталови пазари и укрепи 
банковия съюз, като помогна на банките да диверсифицират регулаторния капитал. 
Прилагането на инструмента през следващите месеци и години представлява 
възм ожност за консолидиране на тези ползи.  
 
13 Приложение. Преглед на емисиите на облигации и съкровищни бонове  
 
Фигура  1: Преглед на синдикираните операции и търговете за облигации по 
NextGenerationEU (NGEU)  
Инструмент  Дата на  
търгуване  Дата на  
сетълмент  Падеж  
 Емитирана 
сума  
(в млрд. евро)  
дата години  
Второ тримесечие на 2021  г. 
Синдикиране 
№ 1 по NGEU  15.6.2021  г. 22.6.2021  г. 4.7.2031  г. 10 20 
Синдикиране 
№ 2 по NGEU  29.6.2021  г. 6.7.2021  г. 6.7.2026  г. 5 9 
6.7.2051  г. 30 6 
Трето тримесечие на 2021  г. 
Синдикиране 
№ 3 по NGEU  13.7.2021  г. 20.7.2021  г. 4.7.2041  г. 20 10 
Синдикиране 
№ 4 по NGEU  14.9.2021  г. 21.9.2021  г. 4.10.2028  г. 7 9 
Търг №  1 за 
облигации  27.9.2021  г. 29.9.2021  г. 6.7.2026  г. 5 2,495  
Четвърто тримесечие на 2021  г. 
Синдикиране 
№ 5 на 
„зелени“ 
облигации по 
NGEU  12.10.2021  г. 19.10.2021  г. 4.2.2037  г. 15,3 12 
Търг №  2 за 
облигации  25.10.2021  г. 27.10.2021  г. 4.10.2028  г. 7 2,497  
Общо  70,992  
 
  
 
14 Фигура  2: Преглед на търговете за съкровищни бонове на ЕС  
Инструмент  Дата на  
сетълмент  Дата на  
отпускане на 
средства  Падеж  Емитирана 
сума  
(EUR)  дата месеци  
Трето тримесечие на 2021  г. 
Търг №  1 за 
съкровищни 
бонове на 
ЕС  15.9.2021  г. 17.9.2021  г. 3.12.2021  г. 3 месеца  2 999 000 000 
4.3.2022  г. 6 месеца  1 997 000 000 
Търг №  2 за 
съкровищни 
бонове на 
ЕС  22.9.2021  г. 24.9.2021  г. 3.12.2021  г. 3 месеца  1 997 000 000 
4.3.2022  г. 6 месеца  1 996 000 000 
Четвърто тримесечие на 2021  г. 
Търг №  3 за 
съкровищни 
бонове на 
ЕС  6.10.2021  г. 8.10.2021  г. 7.1.2022  г. 3 месеца  2 996 000 000 
8.4.2022  г. 6 месеца  1 996 000 000 
Търг №  4 за 
съкровищни 
бонове на 
ЕС  20.10.2021  г. 22.10.2021  г. 7.1.2022  г. 3 месеца  1 499 000 000 
8.4.2022  г. 6 месеца  1 499 000 000 
Търг №  5 за 
съкровищни 
бонове на 
ЕС  3.11.2021  г. 5.11.2021  г. 4.2.2022  г. 3 месеца  1 497 000 000 
6.5.2022  г. 6 месеца  1 496 000 000 
Търг №  6 за 
съкровищни 
бонове на 
ЕС  17.11.2021  г. 19.11.2021  г. 4.2.2021  г. 3 месеца  998 000 000 
6.5.2022  г. 6 месеца  994 000 000 
Търг №  7 за 
съкровищни 
бонове на 
ЕС  1.12.2021  г. 3.12.2021  г. 4.3.2021  г. 3 месеца  1 495 000 000 
3.6.2022  г. 6 месеца  1 496 000 000